Kurdihallinnon edustaja pyysi Suomelta yhteistyötä Syyriassa olevien Isis-taistelijoiden tuomitsemisessa.

Kurdeilla on todisteita siitä, että Suomen kansalaiset ovat syyllistyneet rikoksiin jihadistiverkosto Isisin riveissä Syyriassa, sanoo Koillis-Syyrian epävirallisen hallinnon edustaja Abdulkarim Omar.

Rojavaksi kutsutun epävirallisen hallintoalueen ”ulkoministeri” Omar vieraili Suomessa keskiviikkona ja torstaina. Hän tapasi median edustajia torstaina keskusteltuaan sitä ennen muun muassa ulkoministeri Pekka Haaviston kanssa.